โดนซะน่วม รุมประชาทัณฑ์หนุ่มคลั่งคว้าหน้าสาม หวดทุกอย่างที่ขวางหน้า
เครดิตภาพ:อิสระ.13 RAMA 9.23-81,หนุ่มคลั่ง ขอปิดเซเว่นแป๊บหนึ่งนะ คว้าไม้หน้าสามทุบตู้เติมเงิน-เอทีเอ็ม-รถยนต์หน้าร้านเซเว่นพังยับ หนำซ้ำทำท่าทางเยาะเย้ยคนในซอย สุดท้ายชาวบ้านทนไม่ไหวรุมประชาทัณฑ์น่วม ก่อนช่วยกันจับตัวส่งตำรวจ,เมื่อเวลา 07.30 น. วันนี้ 8 ม.ค. 61 ร.ต.อ.สามารถ แก้วทอง รอง สว.(สอบสวน) สน.คลองตัน รับแจ้งมีชายคลุ้มคลั่งใช้ไม้หน้าสามยาว 1 เมตร ทุบตู้เอทีเอ็ม ธนาคารไทยพาณิชย์ หน้าร้านสะดวกซื้อเซเว่นอีเลฟเว่น สาขาซอยสามสกุล 1 หน้าจอแตก ป้ายไฟและช่องรับสลิปเสียหาย นอกจากนี้ยังพบ รถยนต์ยี่ห้อ ฮอนด้า ซิตี้ สีดำ ทะเบียน กร 8498 อุดรธานี ถูกตีที่กระจกหลังแตกเสียหาย รถยนต์ ยี่ห้อนิสสัน เอ็นวี สีบรอนซ์เงิน ทะเบียน 9ฮ 8850 กรุงเทพมหานคร กระจกหน้าแตก และรถจักรยานยนต์บิ๊กไบค์ได้รับความเสียหาย ก่อนที่เจ้าหน้าที่และพลเมืองดีจะสามารถช่วยจับ นายรังคัง บุญเยือน อายุ 26 ปี ผู้ก่อเหตุไว้ได้ อยู่ในสภาพถูกรุมประชาทัณฑ์จนสะบักสะบอม,สอบสวนพนักงานร้านสะดวกซื้อ (ขอสงวนชื่อและนามสกุล) เปิดเผยว่า ขณะทำงานอยู่ มีชายสวมเสื้อสีขาว ใส่กางเกงยีนส์สีน้ำเงิน สวมรองเท้าแตะ ยืนอยู่หน้าร้าน ก่อนยื่นหน้าเข้ามาภายในร้าน และบอกว่า ขอปิดเซเว่นแป๊บหนึ่งนะ ก่อนจะใช้ไม้หน้าสามทุบตู้เติมเงินด้านหน้า และหันไปทุบตู้เอทีเอ็ม จนเสียหาย จากนั้นได้วิ่งออกไปทำท่าทางเยาะเย้ยคนในซอย จนชาวบ้านละแวกดังกล่าวทนไม่ไหวรุมประชาทัณฑ์ ก่อนช่วยกันจับตัวไว้ได้และแจ้งเจ้าหน้าที่ตำรวจให้มาควบคุมตัว ซึ่งก่อนหน้านี้ชายคนดังกล่าวได้ใช้ไม้ทุบรถยนต์ที่จอดอยู่หน้าร้านสะดวกซื้อเสียหายไป 2 คันอีกด้วย,เบื้องต้นเจ้าหน้าที่ได้ควบคุมตัวเพื่อสงบสติอารมณ์ ก่อนส่ง รพ.เพชรเวช เพื่อตรวจร่างกาย และจะเรียกญาติมาสอบสวนหาสาเหตุอาการคลุ้มคลั่งในครั้งนี้ต่อไป.
หนุ่มคลั่ง ขอปิดเซเว่นแป๊บหนึ่งนะ คว้าไม้หน้าสามทุบตู้เติมเงิน-เอทีเอ็ม-รถยนต์หน้าร้านเซเว่นพังยับ หนำซ้ำทำท่าทางเยาะเย้ยคนในซอย สุดท้ายชาวบ้านทนไม่ไหวรุมประชาทัณฑ์น่วม ก่อนช่วยกันจับตัวส่งตำรวจ
รุมประชาทัณฑ์,หนุ่มคลั่ง,ชายคลุ้มคลั่ง,ทุบเอทีเอ็ม,ไม้หน้าสาม,ข่าวทั่วไป